ხიფსთა
ხიფსთა (თეთრწყალა) — მდინარე საქართველოში, აფხაზეთის ავტონომიური რესპუბლიკის გუდაუთის მუნიციპალიტეტში, ერთვის შავ ზღვას. სათავე აქვს ბზიფის ქედის სამხრეთ კალთაზე, 2134 მ სიმაღლეზე. სიგრძე 33 კმ, აუზის ფართობი 166 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე, წლის დანარჩენ დროს — წყალმოვარდნები. საშუალო წლიური ხარჯი შესართავთან 9,76 მ³/წმ.